  Майя Бывальцева 1-тӥ коньывуонэ Россиысь банк Удмурт Элькунлэн 100 ар тырмонэзлы 3 манет пуктэм дунын азвесь коньдонэз бергатонэ поттэ. Со сярысь ужъюртлэн пресс-службаез ивортӥз. Коньдонлэн одӥг палаз Удмуртилэн кунпусэз, Ижысь пыӵал тӥлык поттон заводлэн, калыкъёслэн эшъяськонзылы сӥзем синпелетлэн но Михал Архангеллэн соборезлэн лазерной матирование амлаэн быдэстэм тусъетъёссы, шур дурын сылӥсь удмурт дӥськутэн егит парлэн рельефной тусъетсы возьматэмын. Котырестӥз вылӥяз «Удмуртская Республика», улӥяз бур палан «100 ар» гожтэмын. Удмутилэн котырес дырпусэзлы сӥзем коньдонэз 3 сюрс мында поттӥзы   Тегъёс: Мерлык Москва Удмуртия коньдон Удмуртилэнкунлыкезлы100ар 100ар  